Ye Olde Cheshire Cheese

Ye Olde Cheshire Cheese ir viens no Londonas vecākajiem un vēsturiskākajiem krogiem, kas atrodas 145 Fleet Street Londonas Sitijā. Šis krogs tika pārbūvēts un atkārtoti atvērts 1667. gadā pēc Lielā ugunsgrēka, un tas ir pazīstams ar savu autentisko un vēsturisko atmosfēru, kas gandrīz četrus gadsimtus ir piesaistījis rakstniekus, žurnālistus un vēsturiskas personas, tādas kā Čārlzs Dikenss, Gilberts Kīts Čestertons, Marks Tvens.

 Vēsture 
Ye Olde Cheshire Cheese ir viens no vairākiem krogiem Londonā, kas tika pārbūvēts neilgi pēc 1666. gada Lielā ugunsgrēka. Krogs šajā vietā ir bijis kopš 1538. gada. Lai gan ir vairāki vecāki krogi, kas saglabājušies, jo atradās ārpus Ugunsgrēka zonas vai kā The Tipperary Fleet Street ielas pretējā pusē, tie bija būvēti no akmens, šis krogs joprojām piesaista interesi, jo tā iekšpusē trūkst dabiskā apgaismojuma.

Daļa no kroga iekšpuses interjera koka paneļiem ir datējami ar deviņpadsmito gadsimtu, saglabājušies arī daži vecāki, iespējams, oriģināli. Tiek uzskatīts, ka zem kroga esošie velvju pagrabi pieder 13. gadsimta karmelītu klosterim, kas kādreiz atradās šajā vietā. Ieeja šajā krogā atrodas šaurā ieliņā un no ārienes izskatās necili, tomēr, ieejot iekšā, apmeklētāji sapratīs, ka krogs aizņem daudz vietas un tajā ir daudz bāru un tumšu telpu. Ziemā apkurei tiek izmantoti atvērti kamīni, lai bāru sasildītu. Bāra telpā ir izliktas plāksnes, kurās redzami slaveni cilvēki, kuri bija regulāri tā apmeklētāji.

Pašlaik krogs pieder un to pārvalda Samuel Smith Old Brewery.

 Papagailis Pollija 
Apmēram 40 gadus Ye Olde Cheshire Cheese bija saistīts ar pelēko papagaili vārdā Pollija. Pēc tās nāves 1926. gadā aptuveni 200 laikrakstu visā pasaulē bija izvietoti nekrologi, bet sēru ziņa tika nolasīta radiostacijā 2LO. Gedge, Matt. "The Rude Parrot of Fleet Street". Retrieved 3 February 2016.

 Erotiskās flīzes 
1962. gadā krogs Londonas muzejam uzdāvināja vairākas erotiskas Parīzes flīzes, kas tika ņemtas no kroga augšējām istabām. Cruikshank, Dan (2009) [2009]. The Secret History of Georgian London. London: Random House. pp. 173—7. ISBN 9781847945372. Šīs flīzes liecina, ka astoņpadsmitā gadsimta vidū telpas tika izmantotas arī kā bordelis.https://web.archive.org/web/20140110195954/http://www.museumoflondonprints.com/image/415950/an-erotic-relief-tile-c-1714-1837

 Atsauces 

 Ārējās saites 

 Ye Olde Cheshire Cheese Review by City Pubs
 Review by Party Earth 

Kategorija:Krogi